Eigur tú børn, fært tú barnafrádrátt í lands- og kommunuskattinum fyri hvørt barnið undir 18 ár. Eru tit gift, kunnu tit velja, hvør av tykkum skal hava frádráttin. Frádrátturin í kommunuskattinum er ymiskur alt eftir, hvørjari kommunu tú býrt í. Tú kanst tó vænta áleið 4.000-10.000 krónur árliga fyri hvørt barnið. Vitja heimasíðuna hjá TAKS, um tú vilt hava meira at vita um barnafrádráttin. Spar saman til framtíðina Ein barnasamansparing er eitt gott íkast til framtíðina hjá barninum.